Daûr dai dâts dal ultin censiment il
numar des personis che a fevelin par gaelic al è cressût inte Republiche de
Irlande. Il 41,4% des personis, ven a dî pôc mancul 1 milion e 800 di lôr, al à
declarât di jessi in stât di fevelâ par irlandês, o sei il 7,1% in plui rispiet
al dât otignût intal 2006. Dut câs, a pene l’1,8% tra di lôr a fevelin ogni dì
par gaelic, intant che il 2,6% lu dopre almancul une volte par setemane e un
altri 12,2% lu fevele a scuele. Tra i 77 mil irlandês che a doprin la lôr
lenghe proprie ogni dì fûr di scuele, un tierç al vîf intal Gaeltacht, o sei
lis areis là che il gaelic al à ancjemò une presince significative. Ta chestis
areis il numar di chei che a san fevelâ par irlandês si svicine al 70%, cuntun
aument dal 5,2% rispiet al 2006.
Font: Irish Times,
30/03/12; Gaelport, 30/03/12
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn eng_Latn epo_Latn